**SVIM ZAINTERESOVANIM LICIMA**

**Naručilac u skladu sa čl. 63. Stav 2 i Stav 3., ZJN, u otvorenom postupku 80. javne nabavke –usluge održavanja higijene, odgovara na postavljena pitanja potencijalnog ponuđača, i pojašnjava konkursnu dokumentaciju u delu koji se odnosi na dodatni uslov- ispunjenje uslova za kadrovski kapacitet**

**Za kadrovski kapacitet, konkursnom dokumentacijom je traženo:**

**Kadrovski kapacitet**

Potrebno je da Ponuđač ima najmanje:

1) **40** radno angažovanih higijeničara u mesecu koji prethodi objavljivanju poziva za podnošenje ponuda, od čega najmanje **10** radno angažovanih higijeničara sa iskustvom u održavanju higijene u operacionim salama i intenzivnim negama.

**Dokaz:**

-Izjava ovlašćenog lica Ponuđača pod krivičnom i materijalnom odgovornosti, na memorandumu, kojom potvrđuje da ima najmanje 40 radno angažovanih higijeničara u mesecu koji prethodi objavljivanju poziva za podnošenje ponuda. U izjavi je potrebno navesti 10 radno angažovanih higijeničara sa iskustvom u održavanju higijene u operacionim salama i intenzivnim negama.

U izjavi je potrebno navesti spisak radno angažovanih higijeničara, sa nazivom radnog mesta i načinom  radnog angažovanja.

-Obrazac M ili ugovor o radnom angažovanju,

-kopije sanitarnih knjižica.

**2) 2** radno angažovana viša sanitarna tehničara/sanitarno - ekološka inženjera, koji će biti stalno, bez prekida rada, angažovani na poslovima organizovanja i kontrole pružanja usluga održavanja higijene u Institutu, uključujući pripremu i korišćenje sredstava za dezinfekciju i sredstava za održavanje higijene u Institutu.

**Dokaz**:

-kopije M obrazaca ili ugovora o radnom angažovanju,

-kopije sanitarnih knjižica

-kopije diploma o školskoj spremi

**Naručilac zadržava pravo da zatraži na uvid originalnu dokumentaciju**

Radno angažovani higijeničari moraju imati važeće sanitarne preglede za sve vreme trajanja Ugovora, kao i u vreme podnošenja ponude.

Dokaz: Kopije sanitarnih knižica sa dokazom o obavljenom sanitarnom pregledu za svakog zaposlenog radnika koji će raditi u Institutu na uslugama održavanja higijene (higijeničari i viši sanitarni tehničari). Kopije sanitarnih knjižica potrebno je dostaviti uz ponudu. Kontrolu sanitarnih knjižica će vršiti načelnik Odeljenja higijene i ishrane.

**PITANJA:**

**1**. Na strani 46 konkursne dokumentacije navodite da je ukupan broj izvršioca za obe smene 33

svakodnevno. Zanima nas da li u tih 33 izvršioca ulaze i 2 viša sanitarna tehničara, kao i radnici koji rade mašinska čišćenja, ili se to odnosi isključivo na higijeničarke?

**2**. Na istoj strani u napomenama navodite: Usluge higijene sprovode se svakodnevno (uključujući vikende i praznike) u dve smene i to: prva od 6 h do 13 h i druga od 13 do 20 h.

Da li se usluge higijene za vreme vikenda vrše sa 33 izvršioca, ili je moguće angažovanje manjeg broja izvršioca usled manjeg obima posla?

**ODGOVORI:**

**1.** U tehničkoj specifikaciji je traženo da bude ukupno 33 radno angažovana higijeničara na uslugama održavanja higijene na pozicijama navedenim u tehničkoj specifikaciji(Prilog 6. konkursne dokumentacije), ne uključujući 2 viša sanitarna tehničara, ni radnike za mašinsko čišćenje objekta.

**2.** U tehničkoj specifikaciji je traženo da bude prisutan isti broj -33 radno angažovana higijeničara i u dane praznika i vikenda, pošto se tada može obaviti generalno čišćenje zbog manjeg obima poslova.

**KOMISIJA ZA 80. JAVNU NABAVKU- USLUGE ODRŽAVANJE HIGIJENE**